
«ՍԵՎԾՈՎՅԱՆ ԱՌԵՎՏՐԻ ԵՎ ԶԱՐԳԱՑՄԱՆ ԲԱՆԿԻ ԿԱՆՈՆԱԴՐԱԿԱՆ ԿԱՊԻՏԱԼԻ ՀԱՄԱԼՐՄԱՆ ԳՈՐԾԸՆԹԱՑԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲԱԺԱՆՈՐԴԱԳՐՈՒԹՅԱՆ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. Արտաքին գործերի նախարարություն
	26․08․2026

	
	№ 1111/43646-26

	Հիմք ընդունելով «Սևծովյան առևտրի և զարգացման բանկի հիմնադրման մասին» համաձայնագրի դրույթները՝ «Սևծովյան առևտրի և զարգացման բանկի կանոնադրական կապիտալի համալրման գործընթացին Հայաստանի Հանրապետության բաժանորդագրության մասին» ՀՀ կառավարության որոշման նախագծի վերաբերյալ առարկություններ չունենք:
	Ընդունվել է ի գիտություն։

	2. Արդարադատության նախարարություն
	05․09․2026 թ․

	
	№ /30.2/39975-2025

	Արդարադատության նախարարությունն ուսումնասիրել է «Սևծովյան առևտրի և զարգացման բանկի կանոնադրական կապիտալի համալրման գործընթացին Հայաստանի Հանրապետության բաժանորդագրության մասին» Կառավարության որոշման նախագիծը (այսուհետ՝ Նախագիծ), որի վերաբերյալ ներկայացվում են հետևյալ առաջարկությունները և դիտարկումները.
1․ Նախագծի նախաբանում հղում է կատարված մի շարք իրավանորմերի, մասնավորապես՝ Սահմանադրության 146-րդ հոդվածի 4-րդ մասին, 1994 թվականի հունիսի 30-ի «Սևծովյան առևտրի և զարգացման բանկի հիմնադրման մասին» համաձայնագրի 4-րդ հոդվածի 3-րդ, 5-րդ հոդվածի 3-րդ և 6-րդ հոդվածի 3-րդ կետերի դրույթներին, ինչպես նաև Սևծովյան առևտրի և զարգացման բանկի Կառավարիչների խորհրդի 2024 թվականի մայիսի 21-ի թիվ 220 որոշման պայմաններին և դրույթներին: Այս առումով հարկ է նկատել, որ Սահմանադրության 6-րդ հոդվածի 2-րդ մասի համաձայն՝ լիազորող նորմերը պետք է համապատասխանեն իրավական որոշակիության սկզբունքին: Մինչդեռ քննարկվող իրավիճակում մի դեպքում Սահմանադրության 146-րդ հոդվածի 4-րդ մասը սահմանում է Կառավարության ընդհանուր իրավասությունը և ինքնին ենթաօրենսդրական իրավական ակտ ընդունելու հատուկ լիազորող նորմ չի պարունակում, մյուս դեպքում հղում է կատարված միջազգային մի շարք փաստաթղթերով սահմանված պայմանների, որոնք սակայն հստակ լիազորություն չեն սահմանում, ընդհանրական են և ոչ որոշակի, ինչով պայմանավորված բացահայտված չէ, թե հիշատակված իրավական ակտերի կոնկրետ որ պայմանների և դրույթների ուժով է Կառավարությունը որոշում Հայաստանի Հանրապետության բաժանորդագրությունը Սևծովյան առևտրի և զարգացման բանկի (այսուհետ նաև Բանկ) կանոնադրական կապիտալի համալրման գործընթացին: Ելնելով վերոգրյալից և նկատի ունենալով Սահմանադրության 6-րդ հոդվածի 1-ին մասով, «Նորմատիվ իրավական ակտերի մասին» օրենքի 13-րդ հոդվածի 1-ին մասով և 1-ին հոդվածի 2-րդ մասով սահմանված պահանջները՝ առաջարկվում է վերանայել և հստակեցնել Նախագծի ընդունման հիմք հանդիսացող լիազորող նորմերը։ Այնուհետև, Նախագծի 1-ին և 2-րդ կետերի համաձայն՝ Հայաստանի Հանրապետության կառավարությունը միայն որոշում է հավանություն տալ Սևծովյան առևտրի և զարգացման բանկի կանոնադրական կապիտալի համալրման շրջանակներում Հայաստանի Հանրապետության բաժանորդագրությանը, ինչպես նաև լիազորում է Հայաստանի Հանրապետության ֆինանսների նախարարին՝ ապահովել Սևծովյան առևտրի և զարգացման բանկի կանոնադրական կապիտալի համալրման շրջանակներում Հայաստանի Հանրապետության կապիտալի համալրման վճարումը՝ այն կատարելով մուրհակ տրամադրելու եղանակով՝ համաձայնեցնելով Սևծովյան առևտրի և զարգացման բանկի հետ: 
2․ Նախագծին կից ներկայացված հիմնավորման մեջ նշվել է, որ Հայաստանի Հանրապետությունը լրացուցիչ բաժանորդագրվում է Բանկի կանոնադրական կապիտալին 7,136 բաժնեմասերի չափով (8,206,400 եվրո)՝ պահպանելով ընդհանուր բաժնեմասերի 1.01%-ը, ինչի արդյունքում Հայաստանի Հանրապետության բաժնեմասերի քանակը կկազմի 27,136, բաժանորդագրված կապիտալը՝ 31,206,400 եվրո, ինչը նաև ամրագրված է Բանկի Կառավարիչների խորհրդի 2024 թվականի մայիսի 21-ի թիվ 220 որոշմամբ: Կարծում ենք՝ Նախագծով ևս անհրաժեշտ է առնվազն սահմանել ներկայումս Հայաստանի Հանրապետության մասնաբաժինը Բանկի կանոնադրական կապիտալում, դրա ավելացման արդյունքում բաժնեմասերի քանակը, դրանց արժեքը, վճարման պայմանները ըստ տարիների, ի՞նչ ժամկետից է հոսելու մուրհակ տրամադրելու միջոցով կանոնադրական կապիտալի վճարման պահանջի կատարումը և այլն:

	Չի ընդունվել։
Հաշվի առնելով ՀՀ կառավարության կողմից նմանօրինակ որոշումների ընդունման նախադեպային փորձի առկայությունը, ինչպիսիք են՝ ՀՀ կառավարության 2023 թվականի մարտի 9-ի № 283-Ա,  2025 թվականի հունիսի 5-ի № 716-Ա  և 2025 թվականի հոկտեմբերի 23-ի №1483-Ա  որոշումները, որոնք փաստում են, որ ՀՀ կառավարությունը նման դեպքերում լիազորված է գործելու։
Միաժամանակ, Նախագծի հիմնավորման մեջ մանրամասն նկարագրված է, թե ինչ պարտականությունների կատարման նպատակով է առաջացել սույն որոշման ընդունման անհրաժեշտությունը։
































Չի ընդունվել
Նախագծի հիմնավորման համաձայն՝ մուրհակի մարման ժամկետների և տարեկան վճարումների ժամանակացույցի վերաբերյալ պայմանները դեռևս ենթակա են Բանկի հետ համաձայնեցման։ Հետևաբար, մինչև նշված պայմանների վերջնական համաձայնեցումը նպատակահարմար չէ Նախագծում ամրագրել տարեկան վճարումների վերաբերյալ կոնկրետ թվային տվյալներ՝ ապահովելու համար Նախագծի դրույթների համապատասխանությունը Բանկի հետ համաձայնեցվող վերջնական պայմաններին։

	3․ Էկոնոմիկայի նախարարություն
	01․09․2026

	
	№ 07/22595-2026

	Կարևորելով Սևծովյան առևտրի և զարգացման բանկի (Բանկ) հետ Հայաստանի Հանրապետության համագործակցության շարունակական զարգացումը, ինչպես նաև Բանկի ֆինանսական գործիքների միջոցով Հայաստանի տնտեսության իրական հատվածի, ներդրումային ծրագրերի, փոքր և միջին ձեռնարկատիրության և պետություն-մասնավոր համագործակցության նախաձեռնությունների ֆինանսավորման հնարավորությունների ընդլայնումը, Էկոնոմիկայի նախարարությունը ներկայացված նախագծի վերաբերյալ սկզբունքային առաջարկություններ և առարկություններ չունի:
Միաժամանակ, հաշվի առնելով, որ Բանկի կանոնադրական կապիտալի համալրմանը Հայաստանի Հանրապետության մասնակցությունը նպատակ ունի նաև նպաստելու Բանկի ֆինանսավորման հնարավորությունների ընդլայնմանը և Հայաստանի Հանրապետությունում նոր ծրագրերի իրականացմանը, խնդրում ենք հնարավորության դեպքում ՀՀ էկոնոմիկայի նախարարությանը տրամադրել տեղեկատվություն Բանկի ֆինանսավորմամբ Հայաստանի Հանրապետությունում մինչ օրս իրականացված, ներկայումս իրականացվող, ինչպես նաև նախատեսվող ծրագրերի վերաբերյալ՝ ըստ ոլորտների, ֆինանսավորման ծավալների և հիմնական շահառուների:
Նշված տեղեկատվությունը հնարավորություն կտա առավել ամբողջական գնահատել Բանկի գործունեության տնտեսական ազդեցությունը Հայաստանի Հանրապետությունում, ինչպես նաև դիտարկել ՀՀ էկոնոմիկայի նախարարության իրավասության ոլորտներում Բանկի հետ հետագա համագործակցության և նոր ծրագրերի իրականացման հնարավորությունները:
	Ընդունվել է ի գիտություն։ 

Բանկի հետ ընդհանուր համագործակցության մասին տեղեկատվությունը ներկայացված  է Նախագծի հիմնավորման բաժնում։

	4․ Կենտրոնական բանկ
	28․08․2026թ․

	
	№ 13.4.2-07/791-26 

	 «Սևծովյան առևտրի և զարգացման բանկի կանոնադրական կապիտալի համալրման գործընթացին Հայաստանի Հանրապետության բաժանորդագրության մասին» ՀՀ կառավարության որոշման նախագծի վերաբերյալ Կենտրոնական բանկը դիտարկումներ և առաջարկություններ չունի:
	Ընդունվել է ի գիտություն։

